Ιράκ: Αποκεφαλίστηκε και ο Nοτιοκορεάτης όμηρος  - 2004-06-22
Νότια Κορέα, Λευκός Οίκος και ΗΕ καταδικάζουν την "βάρβαρη" ενέργεια.
Στο Ιράκ, εξτρεμιστές αποκεφάλισαν τον νοτιοκορεάτη όμηρο Κιμ Σουν-Ιλ, αφού η Σεούλ αρνήθηκε να αλλάξει τα σχέδια της για την αποστολή 3,000 επιπλέον στρατιωτών στην περιοχή. Το υπουργείο Εξωτερικών της Νότιας Κορέας επιβεβαίωσε οτι εντοπίστηκε το πτώμα του. Το αραβικό δορυφορικό δίκτυο Αλ Τζαζήρα έδειξε βίντεο στο οποίο οι εξτρεμιστές λένε οτι σκοτώνουν τον Κιμ Σουν Ιλ, επειδή η Νότια Κορέα βρίσκεται στο Ιράκ, για χάρη της «καταραμένης Αμερικής», όπως είπαν χαρακτηρικτικά. Εξτρεμιστές, που φέρονται ότι έχουν διασυνδέσεις με τον τρομοκράτη ηγέτη Αμπού Μουσάμπ αλ Ζαρκαουι, είχαν απαγάγει τον Κιμ Σουν Ιλ, στη Φαλλούτζα. Λίγες ώρες μετά την επιβεβαίωση του θανάτου του, αμερικανικά πολεμικά αεροσκάφη έπληξαν στόχο, που στρατιωτικοί αξιωματούχοι είπαν οτι ήταν κρυσφύγετο του Αλ Ζαργκάγουι στην πόλη αυτή. Τουλάχιστον τρία άτομα σκοτώθηκαν απο την επίθεση. Στο μεταξύ, δύο αμερικανοί στρατιώτες σκοτώθηκαν οταν το όχημα στο οποίο επέβαιναν υπέστη επίθεση κοντά στην πόλη Μπαλάντ. Σε σύντομη τηλεοπτική του ομιλία μετά την δολοφονία του Νοτιοκορεάτη ομήρου στο Ιράκ, ο πρόεδρος της Νότιας Κορέας, Νο Μου Χιούν, εξέφρασε την βαθιά θλίψη του για το γεγονός, αλλά τόνισε ότι δεν πρέπει να δοθεί η δυνατότητα στους τρομοκράτες να πετύχουν τους στόχους τους και επαναβεβαίωσε την απόφαση της Νότιας Κορέας να στείλει 3 χιλιάδες και πλέον στρατιώτες της στο Ιράκ τον Αύγουστο. 600 Νοτιοκορεάτες στρατιώτες βρίσκονται ήδη στο Ιράκ. Εδώ στην Ουάσιγκτον, ο πρόεδρος Μπούς καταδίκασε και αυτός την εκτέλεση του Νοτιοκορεάτη ομήρου χαρακτηρίζοντας την «βάρβαρη» ενέργεια και τόνισε ότι η ανθρωπότητα δεν πρόκειται να υποκύψει σε τέτοιους εκβιασμούς. Επίσης ο γ.γ. του ΟΗΕ, Κόφφι Αννάν, δήλωσε ότι δεν υπάρχει καμία δικαιολογία για την απαγωγή και εκτέλεση ομήρων.